ગેરકાયદેસર ખનિજ ઉત્ખનન કર્યા બાદ ટ્રક-ટ્રેક્ટરોમાં ભરીને સરાજાહેર બારોબાર કપગ કરી જઇ રહ્યું છે છતાં જવાબદાર તંત્ર દ્વારા ક્યાં કારણોથી આંખ આડા કાન કરવામાં આવી રહ્યા છે દૈનિક લાખો રૂપિયાની ખનિજ ચોરી થઇ રહી હોય અને જવાબદાર તંત્ર અજાણ હોય એ વાત કેમ ગળે ઉતરે તો જાણ હોવા છતાં ચોરી થવા દેવામાં આવતી હોવા પાછળ શું કારણ હોઇ શકે હાલ જે ગેરકાયદેસર ઉત્ખનન કરેલા ખનિજનું ખનિજ માફિયાઓ દ્વારા ભાણવડ શહેરના જાહેર માર્ગો પર શહેરી પ્રજાની વચ્ચેથી અને તંત્રના નાક નીચે જે રીતે ખુલ્લેઆમ વહન કરાવાઇ રહ્યું છે, તે ખાણ ખનિજ અને પોલીસ તંત્રના અધિકારીઓની મીલીભગતની ચાડી ખાઇ રહ્યું છે અને જો આ વાતમાં એક ટકો પણ તથ્ય સાબિત થાય તો આપણા લોકલાડીલા વડાપ્રધાન મોદીના ભ્રષ્ટાચાર મુક્ત ભારતના અભિયાનને મોટા ફટકા સમાન કહેવાશે.